
        Narva






                       __.__.2010.a  nr  

Veoautode sissesõidu organiseerimise kord

transiiditranspordiplatsile aadressil Narva, Rahu 4a

Narva Linnavalitsus otsustab:

1. Taotleda Narva Linnavolikogu ees “ Veoautode sissesõidu organiseerimise kord

transiiditranspordiplatsile aadressil Narva, Rahu 4a” määruse vastuvõtmist.
2.  Volitada ________________________ nimetatud küsimust ette kandma Narva Linnavolikogus.

     Tarmo Tammiste
                        

     Linnapea                                                                                          Ants Liimets

                                                                                                              Linnasekretär

Eelnõu

N A R V A    L I N N A V O L I K O G U

M  Ä  Ä  R  U  S

Narva                                                                                                      __.__.2010.a nr

Veoautode sissesõidu organiseerimise kord
transiiditranspordiplatsile aadressil Narva, Rahu 4a

Määrus kehtestatakse Kohaliku omavalitsuse korralduse seaduse § 3 punkti 7 alusel ning vastavalt EV Siseministeeriumi ja Narva Linnavalitsuse vahel sõlmitud halduslepingule.

§ 1.  Käesolev kord kehtib veoautode autojuhtide suhtes, mis sõidavad mööda Narva linna territooriumi piiripunkti Narva 1 kooskõlas Narva Linnavolikogu 21.10.2004.a määrusega nr 48/41 kehtestatud Narva linnas transiittranspordi liiklemise korraga, ning transiittranspordiplatsi valdaja suhtes (edaspidi nimetatud „operaator“), kes tegutseb vastava halduslepingu alusel.

§ 2. Operaator teostab veoautode vastuvõttu transiittranspordiplatsile aadressil Rahu tn. 4а Narva linnas (edaspidi nimetatud „plats“), korraldab nende paigaldamist ja manööverdamist platsil vastavalt saabumise järjekorrale ning järjekorras piiripunkti suunamist.

§ 3. Käesoleva Korra § 2 nimetatud transiittranspordiplatsil vabade kohtade puudumisel korraldab operaator transpordivoolu järjekorda mööda Rahu tänavat ja Tallinna maanteed kuni Narva linna halduspiirini ning edasi.

§ 4. Käesoleva Korra § 3 nimetatud järjekorra olemasolul koostab operaator  järjekorras olevate veoautode loetelu, näidates nende registreerimisnumbreid. Veoautode järjekorra loetelu koostamisel kantakse loetellu järjekorras tegelikult olevad Eesti-Venemaa piiri ületamiseks vajalikke nõuetekohaseid dokumente omavad transpordivahendid.

§ 5. Vastavalt käesoleva Korra nõuetele koostatud loetelu pannakse üles transiittranspordiplatsile sissesõidu juures oleva posti infotahvlile ning see on aluseks vastava transpordivahendi sissesõidu jaoks transiittranspordiplatsile vastavalt järjekorrale.

§ 6. Operaator teostab vastavalt käesoleva Korra § 5 nimetatud loetelule veoautode organiseeritud vastuvõttu transiittranspordiplatsile üks kord ööpäevas vastavalt „Transiittranspordiplatsi kasutamise eeskirjale“.

§ 7. Käesoleva Korra § 4 nimetatud loetelu koostatakse igapäevaselt pärast veoautode organiseeritud sissesõidu lõppemist transiittranspordiplatsile.

§ 8. Operaator vastutab käesoleva Korra § 4 nimetatud loetelu koostamise õigsuse ning järjekorrast kinnipidamise eest transpordivahendite sissesõidul transiittranspordiplatsile.

§ 9. Käesoleva Korra § 4 nimetatud loetellu kantud, kuid transiittranspordiplatsile sissesõitmata jäänud veoauto kuulub kandmisele koostatavasse igapäevasesse loetellu vastavalt käesolevale Korrale vaid juhul, kui see on tegelikult järjekorras olemas igapäevase loetelu koostamise hetkel.

§ 10. Käesoleva Korraga kehtestatud ja operaatori poolt teostatavad funktsioonid seoses transiiditranspordiplatsile sissesõidu korraldamisega kuuluvad tasumisele summas 200 krooni koos käibemaksuga iga transpordivahendi kohta, sõltumata selle transpordivahendi platsi territooriumil oleku ajast ooterežiimis või käesoleva Korra § 3 nimetatud järjekorras.

§ 11. Operaator korraldab käesolevas Korras nimetatud tasu vastuvõttu, säilivust ja raamatupidamisaruandluses kajastamist, ning kulutab laekunud vahendeid kulude katmiseks, mis on seotud mööda Narva linna territooriumi piiripunkti sõitva transpordivoolu järjekordsuse tagamisega.  

§ 12. Käesolev määrus jõustub alates            __.__.2010.a.

Mihhail Stalnuhhin

Linnavolikogu esimees







    

Seletuskiri

Narva Linnavolikogu määruse eelnõule      

Veoautode sissesõidu organiseerimise kord
transiiditranspordiplatsile aadressil Narva, Rahu 4a

Vastavalt Riigipiiri seaduse § 8¹ lõikele 1 Vabariigi Valitsus võib volitada siseministri sõlmima kohaliku omavalitsusega või eraõigusliku juriidilise isikuga halduslepingu asulas paiknevasse piiripunkti transpordivahendite sisenemise korraldamiseks. Nimetatud seadusenõude alusel sõlmiti EV Siseministeeriumi ja Narva Linnavalitsuse vahel haldusleping, mille kohaselt lepingu objektiks on Narva linnas paiknevasse Narva 1 piiripunkti suunduvate transpordivahendite liiklemise korraldamine ning linn korraldab väljaspool piiripunkti piiriületuseks linna territooriumile saabunud transpordivahendite järjekorda võtmise ning lahkumise alalt vastavalt nende saabumise järjekorras. 

Olemasolev veoautode transpordivoolu maht ületab transiittranspordiplatsi võimalusi paigutada kõiki piiripunkti sõitvaid veoautosid, ning Narva linna territooriumile saabuvad veoautod tekitavad järjekorda, mis paikneb alates transiittranspordiplatsile sissesõiduteelt, Rahu tn. ja Tallinna mnt. kaudu kuni Narva linna halduspiirini ja edasi. 

Praktikas on tekkinud halb olukord, mis on seotud süstemaatiliste katsetega sõita transiittranspordiplatsile sisse väljaspool järjekorda. Kahjuks, need katsed osutuvad tulemuslikeks, ja suur arv veoautosid sõidab transiittranspordiplatsile sisse väljaspool järjekorda. 

Järjekorrast kinnipidamine on nende isikute subjektiivne ülesanne, kes viibivad selles järjekorras. Praktika on näidanud, et ei vedajad ega autojuhid ei ole võimelised iseseisvalt teostama kontrolli ülalpool mainitud transpordivoolu järjekorrast kinnipidamise üle. Kohalikku omavalitsusse laekunud kaebused autojuhtide poolt järjekorra rikkumise kohta väljaspool transiittranspordiplatsi näitavad järjekorra reguleerimise ja selle üle kontrolli teostamise vajadust ka selle transpordivoolu osas.

Eelnev kogemus kinnitas järjekorra korraldamise vajaduse ka väljaspool transiittranspordiplatsi.

Järjekorra korraldamine ja kontroll sellest kinnipidamise üle väljaspool transiittranspordiplatsi ei ole ülalmainitud halduslepingu objektiks, seetõttu transpordivoolu järjekorra reguleerimise ja kontrollimise korraldamine väljaspool transiittranspordiplatsi on vastav teenus, mille eest võib võtta tasu.

P. Näkk

Linnakantselei nõunik 

õiguslikes küsimustes

KOOSKÕLASTUSLEHT

Narva Linnavalitsus 
Võtta Linnavalitsuse “_____” ____________2010.a.

________________________

Ants Liimets

Linnasekretär

Narva Linnavolikogu otsuse eelnõu 
Veoautode sissesõidu organiseerimise kord
transiiditranspordiplatsile aadressil Narva, Rahu 4a

